આ ગ્લોબલ ફાઇનાન્સિયલ કંપનીના જણાવ્યા અનુસાર ભારતના વેપારી ભાગીદાર રાષ્ટ્રોની સરખામણીએ ફુગાવામાં સતત તફાવત એ રૂપિયાની પીછેહટમાં મહત્ત્વની ભૂમિકા ભજવી શકે એવું બીજું પરિબળ છે. “નાણાકીય વર્ષ ૨૦૧૬-૧૭ના ઉત્તરાર્ધમાં ક્રૂડ ઓઇલના ભાવ વધવાથી રૂપિયા અને ડોલરનો વિનિમય દર આગામી ૯-૧૨ મહિનામાં ઘટીને ૬૯ની નજીક આવી શકે છે,” એવું સિટીગ્રૂપે એક રિસર્ચ રિપોર્ટમાં જણાવ્યું છે. દરમિયાન ફોરેક્સ રિઝર્વ્સ ચાલુ નાણાકીય વર્ષમાં અત્યાર સુધીમાં આશરે ૧૪ અબજ ડોલર વધી છે, જે ચુકવણીની તુલાના સરપ્લસ બેલેન્સની સાથે સુસંગત છે, પણ વૃદ્ધિની ગતિ જાન્યુઆરી-માર્ચમાં ધીમી પડી છે. માર્ચમાં ડોલર સામે રૂપિયો બે ટકા વધ્યો હતો.